Сімвалічным з’яўляецца і тое, што менавіта ў кастрычніку, калі ўвесь Касцёл моліцца праз заступніцтва Маці Божай Ружанцовай, у Беларусі адзначаецца Дзень маці. З гэтай нагоды дзеці выступілі з невялікім канцэртам, які стаў падарункам для іх матуляў, да якога яны далучылі паштоўкі і кветкі, зробленыя сваімі рукамі з дапамогай сясцёр-дамініканак Любаміры і Юльяны. На завяршэнне святой Імшы адбылася працэсія са свечкамі вакол капліцы.